*Hogyan tudnátok hinni ti, akik egymástól fogadtok el dicsőséget, de azt a dicsőséget, amely az egy Istentől van, nem keresitek?* Jn5,44

Az embereknek szűkségük van elismerésre. Nem mindegy, kitől várjunk és kitől fogadjuk az elismerést. Baj, ha ez emberektől jön? Jézus kijelentése szerint a hit látja ennek kárát. Ugyanis az emberek elismerését el tudjuk érni saját erőből. Ehhez akarat, képesség stb. kell de hit nem feltétlenül.

Isten a hitet keresi az emberben. Az Ő elismerését emberi eszközökkel nem lehet elérni, pedig Isten gyönyörködik az általa teremtett emberben. Ehhez a hit kell. Hit által kapható meg minden, amit Isten ad. Hittel lehet átvenni mindent, de azzal valóban meg lehet kapni.

Hittel keresd azt a dicsőséget, amit Isten készített számodra! *Vadon Gyula*